**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. április 27-i ülésére)

**TÁRGY: BESZÁMOLÓ A TARKABARKA CSALÁDI NAPKÖZI EGYESÜLET SZERZŐDÉSBEN MEGHATÁROZOTT SZAKMAI TEVÉKENYSÉGÉRŐL**

Kiskőrös Város Önkormányzata és a Tarkabarka Családi Napközi Egyesület 2019. június 20. napjával bölcsődei ellátásra szóló szerződést kötött, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 97. §-ában meghatározottak figyelembevételével, a Gyvt. 42-42/A. §-ában meghatározott, személyes gondoskodást nyújtó bölcsődei ellátás biztosítása tárgyában.

Az ellátási szerződés 15. pontja alapján „*A fenntartó a jelen szerződés alapján végzett tevékenységéről minden naptári év március 31. napjáig köteles írásos szakmai beszámolót készíteni és a polgármester részére elküldeni. A polgármester a beszámoló kézhezvételét követő Képviselő-testületi ülésen a beszámolót a Kiskőrös Város Önkormányzat Képviselő-testülete elé terjeszti.”*

Fentieknek megfelelően a Tarkabarka Családi Napközi Egyesület elnöke elkészítette a határozat-tervezet mellékletét képező beszámolót. A beszámolóban az elnök bemutatja a szerződésben meghatározott feladatok ellátását.

A fentiek alapján javaslom, hogy a Képviselő-testület a Tarkabarka Családi Napközi Egyesület beszámolóját a határozat-tervezet mellékletében foglaltak szerint fogadja el.

**Kiskőrös, 2022. április 19.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület a Tarkabarka Családi Napközi Egyesület szakmai tevékenységéről szóló beszámolóját a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal